Afrikaans: Skrywers van verhale oor die Anglo-Boereoorlog maak daarop aanspraak dat dit noodsaaklik is om verhale oor die oorlog te boekscaaf om te verseker dat die lief en leed van die gewone mense aan die vergetelheid ontruk word. In hierdie artikel word 'n oorsig gegee van hoofsaaklik Afrikaanse ABO-fiksie war sedert 1903 die lig gesien het. Eerstens is gelet op die verskillende metodes wat fiksieskrywers gebruik om die skeidslyne tussen fiksie en geskiedskrywing op te hef. Tweedens is op skrywers se uiteenlopende sieninge oor die swartes se deelname aan en belewing van die oorlog gelet. Uit die ondersoek na die mitologisering van die Boere blyk dit dat, terwyl sommige skrywers eer aan die Boerevegters en -vrouens bring, ander hulle as eerloos, lafhartig en barbaars beskryf. Die invloed van die oorlog op die verhoudinge tussen Boer en Brit, blank en swart, bittereinder en hensopper, joinermans en -vrouens word nagespeur. Laastens is aandag gegee aan die uitbeelding van Boerevrouens ten tyde van die ootlog. Op enkele uitsonderings na word die vrouens veridealiseer - hulle word as die ruggraat, die stukrag van die Boeremagte uitgebeeld.